cometadata/datacite-titles-descriptions-related-identifiers huggingface dataset:
DOI: 10.17632/cvbj452xrk.1
title: Fintechs' Future in Kenya: Does social influence matter?

description: Introduction: The role of social influence was investigated using the Expectation Post-Acceptance model. Data collection & methodology: The survey was conducted in Nairobi county, Kasarani constituency from May 1st, 2019 to 1st June 2019 using convenience sampling. A 10,000 replication bootstraps was performed as one way of validating the multivariate model and the findings were interpreted based on the maximum likelihood estimates (MLE) Hypotheses: H6a/b/c/d: Social influence has a significant effect on perceived usefulness (H6a); confirmation (H6b); satisfaction (H6c); and continuous intention to use (H6d) microloan services from Fintech firms. H6e/f/g/h: Social influence has a significant moderating role between perceived usefulness and satisfaction (H6e); confirmation and satisfaction (H6f); satisfaction and continuous intention to use (H6g); and perceived usefulness and continuous intention to use (H6h) microloan services from Fintech firms. H6i/j/k/l: Social influence has a significant 2-way moderating interaction with perceived usefulness on satisfaction (H6i); with confirmation on satisfaction (H6j); with satisfaction on continuous intention to use (H6k); and with perceived usefulness on continuous intention to use (H6l) microloan services from Fintech firms. Results: 1. Social influence dampens the positive relationship between confirmation and satisfaction. 2. Social influence strengthens the positive relationship between perceived usefulness and continuous intention to use Fintech microloan services. 3. Social influence has no significant moderating interaction on the relationships between perceived usefulness and satisfaction; and perceived usefulness and continuous intention to use Fintech microloan services. 4. Social influence has a direct positive significant effect on confirmation and satisfaction.
DOI: 10.17632/jj3tw8kj6h.1
title: Driving Behavior Dataset

description: Dataset for modeling risky driver behaviors based on accelerometer and gyroscope data. Cars: Ford Fiesta 1.4, Ford Fiesta 1.25, Hyundai i20 Driver Population: 3 different drivers with different ages (26,28,37) Driver Behaviors: Sudden Acceleration, Sudden Break, Sudden Right Turn, Sudden Left Turn Sensor: MPU6050 Device: Raspberry Pi 3 Model B
DOI: 10.17632/y5k6xhhw6v.1
title: Real-Time Distinguishing of the Xylene Isomers Using Photoionisation and Dissociation Mass Spectra Obtained by Femtosecond Laser Mass Spectrometry (FLMS)

description: Multiphoton ionisation (MPI) dissociative ionisation of xylene isomers was investigated by means of the femtosecond (fs) laser mass spectrometry (FLMS) method using a custom-built linear time of flight (TOF) mass spectrometer. (Information about TOF-MS system: https://doi.org/10.1016/j.ijms.2009.12.014)
DOI: 10.5281/zenodo.3342089
title: Anonymised AIS dataset

description: This dataset contains anonymised ships' information, of a number of vessels traveling towards the Port of Rotterdam collected though the Automatic Identification System by MarineTraffic.
DOI: 10.5281/zenodo.3342090
title: Anonymised AIS dataset

description: This dataset contains anonymised ships' information, of a number of vessels traveling towards the Port of Rotterdam collected though the Automatic Identification System by MarineTraffic.
DOI: 10.14457/cu.the.2014.731
title: นวัตกรรมระบบต่อประสานระหว่างร้านสะดวกซื้อกับคนตาบอด

description: การอุปโภคบริโภคสินค้าในร้านสะดวกซื้อมีความจำเป็นอย่างยิ่งกับการชีวิตประจำวันสำหรับผู้คนทั่วไป โดยเฉพาะอย่างยิ่งสำหรับคนตาบอดที่ไม่ได้รับความสะดวกในการซื้อสินค้าจากร้านสะดวกซื้อที่มีรายการสินค้าหลากหลาย และภาษาเบรลล์สำหรับประเทศไทยยังไม่ได้รับความแพร่หลายมากนัก โดยทั่วไปหากคนตาบอดต้องการซื้อสินค้าในร้านสะดวกซื้อจำเป็นต้องให้พนักงานในร้านช่วยเหลือซึ่งทำให้คนตาบอดต้องรอคอยเป็นเวลานานและไม่ได้รับบริการที่ดีมากนัก ดังนั้นนวัตกรรมนี้จึงมีวัตถุประสงค์เพื่อทดสอบแนวคิดนวัตกรรมโดยศึกษาพฤติกรรมการซื้อสินค้าของคนตาบอด และออกแบบพัฒนารูปแบบระบบที่มีความเหมาะสม โดยคำนึงถึง รูปแบบในการสื่อสารรายการสินค้าส่งผลต่อประสิทธิภาพการรับรู้รายการสินค้าของคนตาบอด ระบบต้องใช้งานง่ายและสะดวกที่ส่งผลต่อการยอมรับที่คนตาบอดมีต่อนวัตกรรมนี้ และนวัตกรรมนี้สามารถช่วยคนตาบอดซื้อสินค้าได้ด้วยตนเอง ซึ่งรูปแบบที่พัฒนาขึ้นจะเป็นลักษณะให้คนตาบอดแตะเซ็นเซอร์ที่ได้ติดตั้งอยู่ที่ป้ายสินค้าและระบบจะแสดงเสียงเพื่อแจ้งรายละเอียดรายการสินค้า เช่น ตราสินค้า กลิ่น รส ขนาด และราคา โดยทำการวิจัยกับกลุ่มตัวอย่างที่เป็นคนตาบอดจำนวน 7 ท่าน ซึ่งเก็บรวบรวมข้อมูลเชิงคุณภาพด้วยวิธีการสัมภาษณ์และสังเกต และผลการวิจัยแนวคิดการพัฒนาระบบต่อประสานระหว่างร้านสะดวกซื้อกับคนตาบอดพบว่ารูปแบบการสื่อสารสำหรับรายการสินค้า เช่น ความเร็วในการแจ้ง จำนวนในการแจ้ง ระบบใช้งานง่ายและสะดวกสนับสนุนให้คนตาบอดสามารถซื้อสินค้าได้ด้วยตนเอง
DOI: 10.14457/cu.the.2014.732
title: การศึกษาสารประกอบไดเมทิลอีเทอร์เพื่อใช้ทดแทนก๊าซปิโตรเลียมเหลวในประเทศไทย

description: งานวิจัยนี้มีวัตถุประสงค์ในการศึกษาความเป็นไปได้เบื้องต้นในการนำไดเมทิลอีเทอร์ (DME) มาใช้ทดแทนก๊าซปิโตรเลียมเหลว (LPG) ในประเทศไทย โดยการศึกษาจะใช้วิธีการรวบรวมและวิเคราะห์ข้อมูลเชิงลึกตลอดจนศึกษาปัจจัยด้านระบบการกำหนดราคาโดยการสร้างแบบจำลองราคาก๊าซผสม LPG – DME ตามระบบราคาแบบต่างๆ เพื่อวิเคราะห์หาแนวทางการใช้งานและการกำหนดนโยบายที่เหมาะสม จากผลการศึกษาพบว่าการที่ประเทศไทยดำเนินนโยบายชดเชยราคาก๊าซ LPG โดยใช้กองทุนน้ำมันมาเป็นระยะเวลานานนั้น ก่อให้เกิดผลกระทบมากมายทั้งทางตรงและทางอ้อมโดยเฉพาะอย่างยิ่งการเข้าชดเชยราคาที่ไม่เป็นไปตามวัตถุประสงค์จนก่อให้เกิดภาระหนี้สะสม ทั้งนี้เนื่องจากในทางปฏิบัติก๊าซ LPG สามารถใช้งานได้ในหลายรูปแบบ ภาครัฐจึงไม่สามารถแยกกลุ่มผู้บริโภคและเข้าทำการช่วยเหลือเฉพาะผู้ที่เดือดร้อนได้ การนำ DME ซึ่งมีคุณสมบัติคล้ายคลึงกับก๊าซ LPG มาใช้งานโดยผสมในก๊าซ LPG ที่อัตราส่วนต่างๆ จึงเป็นอีกทางเลือกหนึ่งที่น่าสนใจ ซึ่งนอกจากจะเป็นการช่วยแบ่งกลุ่มผู้บริโภคให้ชัดเจนแล้ว ยังสามารถลดภาระการชดเชยของรัฐลงได้ถึงประมาณ 17,000 ล้านบาทต่อปีอีกด้วย จากการศึกษายังพบว่าประเทศไทยมีศักยภาพในการผลิต DME ได้เองจากวัตถุดิบภายในประเทศและหากพิจารณานำ DME มาใช้ผสมในก๊าซ LPG ที่สัดส่วน 10-30 % โดยน้ำหนัก จะมีผลทำให้ราคาก๊าซ LPG นำเข้าถูกลงประมาณ 3-6 % เมื่อพิจารณาปัจจัยด้านระบบการกำหนดราคาพบว่าหากใช้ระบบราคาแบบลอยตัว ก๊าซ LPG จะมีราคาประมาณ 34.76 - 36.52 บาทต่อกิโลกรัม ในขณะที่ระบบราคาแบบถ่วงน้ำหนักจะมีราคาอยู่ที่ 29.35 - 29.97 บาทต่อกิโลกรัม ปัจจัยด้านระบบการกำหนดราคาจึงมีผลโดยตรงต่อราคาขายปลีก นอกจากนี้เมื่อประยุกต์ใช้รูปแบบการกำหนดราคากับก๊าซผสม LPG – DME พบว่าในระบบราคาแบบลอยตัวหากผสม DME ลงไปที่อัตราส่วน 10-25 % โดยน้ำหนัก จะทำให้ราคาก๊าซผสมลดลงเหลือ 33.20 – 34.14 บาทต่อกิโลกรัม ในขณะที่หากใช้ระบบราคาแบบถ่วงน้ำหนักจะทำให้ก๊าซผสมมีราคาอยู่ที่กิโลกรัมละ 29.13 – 29.36 บาท การใช้ DME ผสมในก๊าซ LPG ร่วมกับการใช้ระบบราคาแบบถ่วงน้ำหนัก จึงถือเป็นอีกทางเลือกหนึ่งที่น่าสนใจในการลดปัญหาที่เกิดจากนโยบายการชดเชยราคาก๊าซ LPG อีกทั้งยังสามารถช่วยเหลือผู้บริโภคจากความผันผวนของราคาในตลาดโลกได้อีกด้วย
DOI: 10.14457/cu.the.2014.733
title: การลดต้นทุนพลังงานในอุตสาหกรรมอิเล็กทรอนิกส์ : กรณีศึกษาโรงงานอุตสาหกรรมฮาร์ดดิสก์

description: การศึกษาวิจัยนี้มีวัตถุประสงค์เพื่อพิจารณาหาวิธีการลดต้นทุนด้านพลังงานต่อหน่วยการผลิตของอุตสาหกรรมอิเล็กทรอนิกส์โดยใช้กรณีศึกษาเป็นอุตสาหกรรมฮาร์ดดิสก์ ผ่านการประเมิน และวิเคราะห์หาสาเหตุ ด้วยเทคนิคทางสถิติ ก่อนจะจัดหารมาตรการแก้ไขและวัดผลการดำเนินการ ตรวจสอบ ตลอดจนติดตามผล โดยมุ่งเน้นที่การปรับปรุงประสิทธิภาพการใช้พลังงานและการจัดการด้านพลังงานเป็นหลัก จากการประเมินการใช้พลังงานมีการตั้งเป้าหมายเพื่อลดต้นทุนต่อหน่วยการผลิตลง 14 % จากปี 2/2555 (ก.ค. – ธ.ค. พ.ศ.2555) ผ่าน 6 มาตรการดังนี้คือ มาตรการที่ 1 เปลี่ยนไปใช้เครื่องทำความเย็นที่มีประสิทธิภาพสูง มาตรการที่ 2 คือการบริหารจัดการการเครื่องทำความเย็น โดยนำประสิทธิภาพของเครื่องทำความเย็นมาวางแผนการเดินเครื่อง มาตรการที่ 3 ลดการรั่วไหลของระบบอัดอากาศ มาตรการที่ 4 ประเมินแสงสว่างเทียบกับพื้นที่และกิจกรรมการใช้งาน มาตรการนี้จะเน้นการลดจำนวนหลอดไฟในบริเวณที่มีแสงเกินความจำเป็น มาตรการที่ 5 คือการเปลี่ยนหลอดไฟ T8 เป็นหลอด LED มาตรการสุดท้าย คือการจัดอบรมและกิจกรรมส่งเสริมการอนุรักษ์พลังงาน เพื่อกระตุ้นให้เกิดแรงจูงใจในการลดใช้พลังงานสำหรับพนักงาน จากการดำเนินการทั้งหมด สามารถลดต้นทุนต่อหน่วยผลิตภัณฑ์ได้ประมาณ 19% ซึ่งสามารถบรรลุเป้าหมายที่ตั้งไว้ว่าจะลดต้นทุนพลังงานต่อหน่วยลง14% จากเดือนกรกฎาคม - ธันวาคม 2012 (Baseline)
DOI: 10.14457/cu.the.2014.734
title: ภาพพยากรณ์ความต้องการใช้ไฟฟ้าภาคครัวเรือนและศักยภาพของการประหยัดพลังงานตามมาตรฐานฉลากประหยัดไฟของประเทศไทย : กรณีศึกษานครเวียงจันทน์ สาธารณรัฐประชาธิปไตยประชาชนลาว

description: งานวิจัยนี้ได้ใช้ข้อมูลจากการสำรวจความต้องการของการใช้ไฟฟ้าในครัวเรือนจาก 5 เขต 31 หมู่บ้าน ในแขวงเวียงจันทน์ สปป.ลาว โดยการใช้แบบจำลองการใช้สุดท้าย (end use model) ผสมผสานแบบจําลองทางเศรษฐมิติ (econometric models) เพื่อทำการพยากรณ์และวิเคราะห์ภาพอนาคตความต้องการของการใช้ไฟฟ้าทั้งภายใต้สถานการณ์ปกติ (Baseline case) และศักยภาพของลดการใช้ไฟฟ้าจากการใช้เครื่องใช้ไฟฟ้าที่มีประสิทธิภาพตามมาตรฐานฉลากประหยัดไฟของประเทศไทย (Efficiency case) ซึ่งกำหนดเป็นการเปลี่ยนการใช้งานของเครื่องปรับอากาศและหลอดไฟฟ้า ภายในกรอบเวลาตั้งแต่ปีค.ศ. 2013 - 2030 โดยโครงสร้างของครัวเรือนนั้นเป็นปัจจัยสำคัญที่ส่งผลต่อความต้องการของการใช้พลังงานไฟฟ้า ภายใต้สถานการณ์ปกติ (Baseline case) ความต้องการของการใช้ไฟฟ้าโดยรวมของเวียงจันทน์นั้นได้เพิ่มขึ้นจาก 593 GWh ในปี ค.ศ. 2013 เป็น 964 GWh ในปีค.ศ.2030 หรือคิดเป็นร้อยละ 62.5 ซึ่งในรูปแบบของการใช้เครื่องใช้ไฟฟ้าที่มีประสิทธิภาพ (Efficiency case) จะสามารถลดการใช้ไฟฟ้าโดยรวมในปีค.ศ. 2030 ได้ถึง 147 GWh คิดเป็นสัดส่วนร้อยละ 15.2 โดยแบ่งเป็นการลดการใช้ไฟฟ้าจากเครื่องปรับอากาศ 117 GWh คิดเป็นสัดส่วนร้อยละ 12.1 และการลดการใช้ไฟฟ้าจากการใช้หลอดไฟฟ้า 30 GWh คิดเป็นสัดส่วนร้อยละ 3.1 ซึ่งนอกเหนือจากนั้นแล้วเมื่อพิจารณาจากการเปลี่ยนมาใช้เครื่องปรับอากาศที่มีประสิทธิภาพและการเปลี่ยนเป็นการให้แสงสว่างในรูปแบบใหม่อย่างการเปลี่ยนเป็นหลอด LED แล้วจะสามารถลดการใช้ไฟฟ้าโดยรวมเพิ่มขึ้นอีกได้ถึง 42 GWh หรือมีการใช้ไฟฟ้าลดลงร้อยละ 5.10 ในปีค.ศ.2030
DOI: 10.14457/cu.the.2014.735
title: การวิเคราะห์และออกแบบระบบ FTTx ซึ่งใช้สวิตช์แบบเลือกความยาวคลื่น ร่วมกับ การจัดสรรความยาวคลื่นแบบพลวัต

description: โครงข่าย FTTx เป็นโครงข่ายที่เชื่อมโยงผู้ใช้บริการเข้ากับโครงข่ายหลักด้วยเส้นใยแสงความเร็วสูง โดยมีอัตราข้อมูลสูงถึง 10 Gbps ในอนาคตอันใกล้นี้ผู้บริโภคมีแนวโน้มใช้อัตราแบนด์วิดท์มากขึ้นเรื่อยๆ ก่อให้เกิดปัญหาแบนด์วิดท์ไม่เพียงพอต่อการใช้งานของผู้บริโภค วิทยานิพนธ์ฉบับนี้จึงได้นำเสนอระบบ FTTx เมื่อใช้สวิตช์แบบเลือกความยาวคลื่น (WSS) ร่วมกับ ตัวควบคุมการจัดสรรความยาวคลื่นแบบพลวัตร (DWBA) โดยการจำลองบนโปรแกรมคอมพิวเตอร์ ในขั้นต้นไม่คิดผลกระทบของ switching characteristic เพื่อวิเคราะห์ปัจจัยสำคัญที่มีผลกระทบต่อการจำกัดสมรรถนะของระบบ รวมไปถึงวิเคราะห์ระยะทางในการส่งสัญญาณได้สูงสุด ผลที่ได้จากการวิเคราะห์พบว่า ระบบนี้สามารถส่งอัตราการส่งข้อมูลได้สูงสุดถึง 160 Gbps ต่อผู้ใช้บริการหนึ่งราย ซึ่งมีระยะทางการส่งสัญญาณสูงสุดเท่ากับ 55.2 km ในกรณีที่มี FEC (BER = 10-4) และปัจจัยสำคัญของระบบคือ การลดทอนของสัญญาณ จะมีผลกระทบมากกว่า การดิสเพอร์ชั่นของเส้นใยแสง อย่างไรก็ตาม WSS ทุกชนิดจะมีผลของ switching characteristic ด้วย ดังนั้น วิทยานิพนธ์นี้ จึงนำเสนอระบบ FTTx ซึ่งใช้ WSS ร่วมกับ DWBA โดยคิดผลกระทบ switching characteristic โดยมี WSS ทั้งหมด 6 ชนิด ซึ่งแต่ละชนิดจะแบ่งออกเป็น 2 กรณี คือ กรณีที่มีจำนวนความยาวคลื่นทั้งหมด 4 ความยาวคลื่น ส่งอัตราข้อมูลได้มากสุด 10 ราย ซึ่งเหมาะกับสถานที่ที่มีผู้ใช้บริการมากแต่ต้องการใช้อัตราข้อมูลน้อย ระบบนี้ส่งอัตราข้อมูลให้ผู้ใช้บริการหนึ่งรายได้มากถึง 40 Gbps และกรณีที่มีจำนวนความยาวคลื่นทั้งหมด 8 ความยาวคลื่น ส่งอัตราข้อมูลได้มากสุด 5 ราย ซึ่งเหมาะกับสถานที่ที่มีผู้ใช้บริการน้อยแต่ต้องการใช้อัตราข้อมูลมาก ระบบนี้ส่งอัตราข้อมูลให้ผู้ใช้บริการหนึ่งรายได้มากถึง 80 Gbps จากนั้นคำนวณหาค่า power budget ที่แท้จริงของระบบและค่า power penalty ใน WSS ชนิดต่างๆ เพื่อตอบสนองความต้องการของผู้ใช้บริการ และสามารถใช้งานได้จริงในปัจจุบันและในอนาคต
DOI: 10.14457/cu.the.2014.736
title: กรอบงานสำหรับการจัดการคำร้องขอการเปลี่ยนแปลงโดยใช้อนุกรมวิธานและคลังความรู้สำหรับการบำรุงรักษาซอฟต์แวร์

description: การบำรุงรักษาซอฟต์แวร์เป็นหนึ่งในกระบวนการสำคัญของวัฏจักรการพัฒนาซอฟต์แวร์ โดยมีวัตถุประสงค์เพื่อให้ผู้ใช้งานซอฟต์แวร์มั่นใจได้ว่า ซอฟต์แวร์ที่พัฒนาขึ้นมานั้นจะสามารถทำงานได้ตรงตามเงื่อนไขและความต้องการของผู้ใช้งานอยู่เสมอ เนื่องจากเมื่อผู้ใช้งานได้ใช้ซอฟต์แวร์ไประยะหนึ่งก็มีความเป็นไปได้ว่า ผู้ใช้งานอาจจะพบปัญหา หรือต้องการปรับปรุงหรือเพิ่มเติมฟังก์ชันงานใหม่สำหรับสนับสนุนการใช้งานซอฟต์แวร์ โดยกิจกรรมการระบุปัญหาและส่วนที่ต้องการแก้ไข การจำแนกประเภท และการจัดลำดับความสำคัญของปัญหาหรือคำร้องขอการเปลี่ยนแปลงซอฟต์แวร์เป็นกิจกรรมแรกของกระบวนการบำรุงรักษาซอฟต์แวร์ ซึ่งผลลัพธ์ของกิจกรรมนี้คือ รายการการวิเคราะห์ของปัญหาที่ได้กำหนดความสำคัญไว้เพื่อการแก้ไข ซึ่งมักจะส่งผลต่อการตัดสินใจในการดำเนินการกับคำร้องขอประเภทต่างๆ และการจัดการในการบำรุงรักษาซอฟต์แวร์ สำหรับงานวิจัยนี้จะมุ่งเน้นไปที่ข้อมูลสนับสนุนซึ่งถูกสร้างขึ้นมาจากข้อมูลการบำรุงรักษาซอฟต์แวร์ในอดีต ซึ่งข้อมูลเหล่านี้จะถูกสร้างขึ้นและเก็บไว้ในคลังความรู้เพื่อใช้สำหรับสนับสนุนการแก้ปัญหาซอฟต์แวร์ซึ่งมีลักษณะคล้ายคลึงกับปัญหาที่เคยเกิดขึ้นในอดีตด้วยวิธีการแบบเฉพาะหน้าและวิธีการแบบถาวร โดยงานวิจัยนี้ได้นำหลักการของอนุกรมวิธานมาใช้สำหรับจำแนกประเภทคำร้องขอเปลี่ยนแปลง และนำข้อมูลดังกล่าวมาใช้ในการเชื่อมโยงข้อมูลเข้าด้วยกันเพื่อช่วยให้สามารถนำคำร้องขอเปลี่ยนแปลงไปสืบค้นในคลังความรู้เพื่อหาข้อมูลสนับสนุน ที่เกี่ยวข้องกับคำร้องขอเปลี่ยนแปลงนั้นๆ ได้ ดังนั้นงานวิจัยนี้จึงนำเสนอกรอบงานสำหรับการจัดการคำร้องขอการเปลี่ยนแปลงโดยใช้แท็กโซโนมีและคลังความรู้สำหรับการบำรุงรักษาซอฟต์แวร์ เพื่อช่วยเหลือทีมบำรุงรักษาซอฟต์แวร์ในการจำแนกประเภทของคำร้องขอการเปลี่ยนแปลงจากผู้ใช้งานซอฟต์แวร์และให้ข้อมูลสนับสนุนสำหรับการดำเนินการบำรุงรักษาซอฟต์แวร์ได้ อีกทั้งยังได้พัฒนาเครื่องมือและระบุขั้นตอนการนำกรอบงานนี้ไปประยุกต์ใช้ในโครงการบำรุงรักษาซอฟต์แวร์ เพื่อช่วยสนับสนุนการนำกรอบงานนี้ไปใช้อีกด้วย
DOI: 10.14457/cu.the.2014.737
title: ผลของวัฏภาคของไทเทเนียมไดออกไซด์ต่อกัมมันตภาพของตัวเร่งปฏิกิริยาเชิงไฟฟ้าแพลทินัม-แพลเลเดียมสำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม

description: งานวิจัยนี้ศึกษาผลของการเติมไทเทเนียมไดออกไซด์ในสัดส่วนวัฏภาคที่แตกต่างกันต่อกัมมันตภาพและเสถียรภาพของตัวเร่งปฏิกิริยาแพลทินัม-แพลเลเดียมบนตัวรองรับคาร์บอน (PtPd/C) สำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม ซึ่งแบ่งขอบเขตการทำงานออกเป็น 3 ส่วน ส่วนแรกเป็นการศึกษาผลของอุณหภูมิต่อการเปลี่ยนวัฏภาคของไทเทเนียมไดออกไซด์ โดยนำไทเทเนียมไดออกไซด์เชิงพาณิชย์วัฏภาคผสม (TAR) มาแคลไซน์ที่อุณหภูมิ 400 ถึง 900 องศาเซลเซียส พบว่าไทเทเนียมไดออกไซด์จะเกิดการเปลี่ยนแปลงจากวัฏภาคอนาเทสไปเป็นวัฏภาครูไทล์เมื่อเพิ่มอุณหภูมิในการแคลไซน์มากกว่า 600 องศาเซลเซียส และจะเปลี่ยนไปเป็นวัฏภาครูไทล์อย่างสมบูรณ์เมื่อใช้อุณหภูมิในการแคลไซน์สูงกว่า 800 องศาเซลเซียส ส่วนที่สองเป็นการศึกษากัมมันตภาพของตัวเร่งปฏิกิริยา PtPd/C ในเซลล์เชื้อเพลิงเดี่ยวและในสารละลายกรดเมื่อมีการเติมไทเทเนียมไดออกไซด์วัฏภาคต่างๆ ลงบนชั้นตัวเร่งปฏิกิริยา จากการทดลองพบว่าตัวเร่งปฏิกิริยา PtPd/C ที่เติมไทเทเนียมไดออกไซด์ที่ผ่านการแคลไซน์ที่อุณหภูมิ 800 องศาเซลเซียส (T80-PtPd/C) ให้กัมมันตภาพสูงที่สุดทั้งในเซลล์เชื้อเพลิงและในสารละลายกรดเมื่อเปรียบเทียบกับตัวเร่งปฏิกิริยา Pt/C ตัวเร่งปฏิกิริยา PtPd/C และตัวเร่งปฏิกิริยา PtPd/C ที่มีการเติมไทเทเนียมไดออกไซด์ที่เตรียมที่อุณหภูมิอื่น (T-PtPd/C) โดยตัวเร่งปฏิกิริยาที่สังเคราะห์ขึ้นมานั้นมีกลไกการเกิดปฏิกิริยารีดักชันของออกซิเจนเป็นแบบ 4 อิเล็กตรอน และส่วนสุดท้ายคือการศึกษาผลของวัฏภาคของไทเทเนียมไดออกไซด์ต่อเสถียรภาพของตัวเร่งปฏิกิริยา PtPd/C พบว่าการเติมไทเทเนียมไดออกไซด์ในชั้นตัวเร่งปฏิกิริยา PtPd/C ไม่ได้ช่วยส่งเสริมเสถียรภาพของตัวเร่งปฏิกิริยาดังกล่าว
DOI: 10.14457/cu.the.2014.738
title: ผลของสารเสริมเสถียรภาพต่อสมรรถนะตัวเร่งปฏิกิริยา NiCORE – PtSHELL สำหรับเซลล์เชื้อเพลิงพีอีเอ็ม

description: ตัวเร่งปฏิกิริยาลักษณะแกนเปลือกเป็นโครงสร้างใหม่ที่นิยมใช้ในเซลล์เชื้อเพลิงชนิดเยื่อแลกเปลี่ยนโปรตอน เนื่องจากมีโลหะส่วนแกนที่บางทำให้ลดต้นทุนในการสังเคราะห์ตัวเร่งปฏิกิริยาและสามารถควบคุมขนาดของตัวเร่งปฏิกิริยาได้ เนื่องจากขนาดผลึกของแกนที่มีขนาดเล็กจะส่งผลให้ขนาดผลึกโลหะส่วนเปลือกมีขนาดเล็กด้วย ในงานวิจัยนี้ศึกษาผลของสารเสริมเสถียรภาพของตัวเร่งปฏิกิริยานิกเกิลแกนแพลทินัมเปลือกต่อสมรรถนะในเซลล์เชื้อเพลิงพีอีเอ็ม โดยเลือกสารเสริมเสถียรภาพทั้งหมด 3 ชนิด ได้แก่ พอลิไวนิลพิร์โรลิโดน เฮกซะเดซิลไตรเมทิลแอมโมเนียมโบรไมด์และโซเดียมโดเดคซิลซัลเฟต เปลี่ยนแปลงสัดส่วนของสารเสริมเสถียรภาพต่อนิกเกิลโดยน้ำหนักเท่ากับ 10:1 15:1 20:1 25:1 พบว่าชนิดและปริมาณของสารเสริมเสถียรภาพส่งผลต่อขนาดผลึก พื้นที่การเกิดปฏิกิริยาเคมีไฟฟ้าของตัวเร่งปฏิกิริยาและสมรรถนะทางเซลล์เชื้อเพลิงพีอีเอ็ม โดยเมื่อเพิ่มสัดส่วนของสารเสริมเสถียรภาพ ขนาดผลึกของนิกเกิลที่ได้จะลดลงจนถึงค่าหนึ่งที่สารรวมตัวกันทำให้ขนาดผลึกเพิ่มขึ้น การใช้โซเดียมโดเดคซิลซัลเฟตเป็นสารเสริมเสถียรภาพจะให้ขนาดของผลึกเล็กที่สุด ในภาวะที่ตัวเร่งปฏิกิริยามีขนาดผลึกเล็กส่งผลให้สมรรถนะทางเซลล์เชื้อเพลิงมีค่าสูงเมื่อเทียบกับตัวเร่งปฏิกิริยาที่มีขนาดใหญ่ ทดสอบความทนทานของตัวเร่งปฏิกิริยาด้วยเทคนิคไซคลิกโวลแทมเมทรี พบว่าตัวเร่งปฏิกิริยาที่ใช้สารเสริมเสถียรภาพทั้ง 3 ชนิด รอบที่ 500 พื้นที่การเกิดปฏิกิริยามีค่าน้อยกว่ารอบที่ 25 แสดงให้เห็นว่าตัวเร่งปฏิกิริยาที่สังเคราะห์ได้มีความทนทานต่ำ นอกจากนั้นพบว่าการคงเหลือของสารเสริมเสถียรภาพในตัวเร่งปฏิกิริยาส่งผลต่อสมรรถนะทางเซลล์เชื้อเพลิงด้วย
DOI: 10.14457/cu.the.2014.739
title: ผลของสารตั้งต้นต่อโครงสร้างและกัมมันตภาพเชิงเร่งปฏิกิริยาของอนุภาคคอปเปอร์/ซิงก์ออกไซด์ระดับนาโนเมตรที่เตรียมด้วยอัลตราโซนิกสเปรย์ไพโรไลซิส

description: การสังเคราะห์แก๊สปิโตรเลียมเหลวโดยใช้ตัวเร่งปฏิกิริยาคอปเปอร์-ซิงก์ออกไซด์และซีโอไลต์ชนิดเบต้า ตัวเร่งปฏิกิริยาคอปเปอร์-ซิงก์ออกไซด์เตรียมด้วยเทคนิคอัลตราโซนิกสเปรย์ไพโรไลซิสโดยใช้สารตั้งต้นและอุณหภูมิที่แตกต่างกัน สารละลายคอปเปอร์และซิงก์ตั้งต้นที่ใช้ประกอบด้วย ไนเตรท อะซิเตต ซัลเฟตและคลอไรด์ สารละลายจะถูกทำให้เป็นละอองด้วยเครื่องอัลตราโซนิกแล้วผ่านเข้าสู่เครื่องปฏิกรณ์ในการไพโรไลซิส ตัวเร่งปฏิกิริยาจะออกมาในรูปของโลหะออกไซด์ การใช้สารตั้งต้นและอุณหภูมิที่แตกต่างกันจะส่งผลต่อขนาดและรูปร่างของอนุภาคที่ได้ การใช้สารประกอบไนเตรทและอะซิเตตจะทำให้ขนาดผลึกใหญ่ขึ้นเมื่อใช้อุณหภูมิสูงแต่เมื่อใช้สารตั้งต้นคลอไรด์จะแปรผกผันกัน อนุภาคส่วนใหญ่ที่ได้จะมีลักษณะเป็นทรงกลมที่มีขนาดเล็กและใหญ่ปะปนกัน ข้อดีของการเตรียมตัวเร่งปฏิกิริยาด้วยเทคนิคอัลตราโซนิกสเปรย์ไพโรไลซิสคือตัวเร่งปฏิกิริยาที่เตรียมได้จะมีอัตราส่วนโดยโมลของคอปเปอร์ออกไซด์และซิงก์ออกไซด์ใกล้เคียงอัตราส่วนที่เตรียมจริง ตัวเร่งปฏิกิริยาคอปเปอร์-ซิงก์ออกไซด์ที่เตรียมได้สามารถดูลักษณะทางสัณฐานวิทยา ขนาดผลึก องค์ประกอบของตัวเร่งปฏิกิริยาและโครงสร้างผลึกได้จากการทดสอบด้วยเทคนิค SEM XRD EDX TPR และ BET ตามลำดับ การทดสอบประสิทธิภาพของตัวเร่งปฏิกิริยาคอปเปอร์-ซิงก์ออกไซด์ด้วยการสังเคราะห์แก๊สปิโตรเลียมเหลว ในเครื่องปฏิกรณ์แบบฟิกซ์เบด ภายใต้อุณหภูมิ 260 องศาเซลเซียส ความดัน 3 เมกะปาสคาล อัตราการไหลของแก๊สสังเคราะห์เท่ากับ 20 มิลลิลิตรต่อนาที ตัวเร่งปฏิกิริยา Cu-ZnO/Pd-β น้ำหนัก 0.25 กรัม จากการทดสอบจะพบว่าตัวเร่งปฏิกิริยาคอปเปอร์-ซิงก์ออกไซด์เกิดการเสื่อมสภาพอย่างรวดเร็ว โดยมีสาเหตุหลักมาจากตัวเร่งปฏิกิริยาคอปเปอร์-ซิงก์ออกไซด์เกิดการซินเทอริง
DOI: 10.14457/cu.the.2014.740
title: การใช้แร่ควอตซ์แทนทรายในแก้วโซดาไลม์

description: งานวิจัยนี้ได้นำแร่ควอตซ์มาเป็นส่วนผสมในการผลิตแก้วแทนที่ทรายเพื่อลดต้นทุนการผลิต เนื่องจากองค์ประกอบทางเคมีใกล้เคียงกัน โดยศึกษาอนุภาคและวิเคราะห์องค์ประกอบเฟสของทรายแก้วขนาดเล็กเปรียบเทียบกับแร่ควอตซ์ขนาดเล็ก กลาง และใหญ่ที่มีผลต่อการหลอมที่อุณหภูมิ 1200 - 1400 ºC เป็นเวลา 1 ชั่วโมง ชิ้นงานแก้วโซดาไลม์จากทรายและแร่ควอตซ์หลอมที่อุณหภูมิ 1450 ºC เป็นเวลา 3 ชั่วโมง นำมาวิเคราะห์องค์ประกอบทางเคมี สีแก้ว สัมประสิทธิ์การขยายตัวทางความร้อน และความหนืด จากการทดลองพบว่าแก้วทั้งสอง มีค่าใกล้เคียงกัน โดยค่าสีของแก้วจากแร่ควอตซ์ในระบบ CIE L* a* b มีค่า L*= 61.04 a*= -33.73 b*= 78.93 และค่าสัมประสิทธิ์การขยายตัวทางความร้อน 8.69x10-6 K-1 ค่าความหนืดที่อุณหภูมิจุดความเครียด อุณหภูมิอบอ่อน อุณหภูมิจุดอ่อนตัว อุณหภูมิสำหรับการขึ้นรูป อุณหภูมิหยดน้ำแก้วและจุดหลอมเหลวเป็น 544.9 575 647.3 1059.3 1215.7 และ 1445.8 ºC ตามลำดับ นอกจากนี้ผลการทดสอบการหลอมตัวของวัตถุดิบแก้วด้วยวิธี Batch-Free-Time ที่อุณหภูมิ 1400 ºC เป็นเวลา 80 - 100 นาที พบว่าแก้วทั้งสองเกิดการหลอมตัวหมดที่เวลา 100 นาทีและเมื่อคำนวณพลังงานการหลอมด้วยเทอร์โมไดนามิกส์ของแก้วที่ได้จากแร่ควอตซ์มีค่า Exploited heat (Hex) 601.03 kWh/t ซึ่งใกล้เคียงกับของทราย
DOI: 10.14457/cu.the.2014.741
title: ผลของอุณหภูมิไพโรไลซิสของชีวมวลต่อการลดทาร์ในแกซิฟิเคชันด้วยไอน้ำโดยใช้ชาร์จากของผสมถ่านหิน/ชีวมวล

description: งานวิจัยนี้ศึกษาผลของอุณหภูมิปลดปล่อยสารระเหยของชีวมวลต่อการลดทาร์ในแกซิฟิเคชันด้วยไอน้ำโดยใช้ชาร์จากของผสมถ่านหิน/ชีวมวล ในเครื่องปฏิกรณ์แบบเบดนิ่งสองขั้นตอน ช่วงอุณหภูมิที่ศึกษา คือ 600 ถึง 800 องศาเซลเซียส ชีวมวลที่ใช้ศึกษาประกอบด้วย ฟางข้าวและไม้กระถินยักษ์ ตัวเร่งปฏิกิริยาคือชาร์ เตรียมได้จากการไพโรไลซิสที่อุณหภูมิ 600 องศาเซลเซียส อุณหภูมิส่วนแกซิฟิเคชันคงที่ที่ 800 องศาเซลเซียส โดยผลิตภัณฑ์แก๊สที่เกิดขึ้นจากแกซิฟิเคชันของชีวมวลจะถูกนำไปวิเคราะห์ด้วยเครื่องแก๊สโครมาโทกราฟี (GC/TCD) ส่วนทาร์ถูกนำไปวิเคราะห์ด้วยเครื่องแก๊สโครมาโทกราฟี-แมสสเปกโทรเมตรี (GC-MS) จากผลการทดลอง พบว่า ที่อุณหภูมิปลดปล่อยสารระเหย 800 องศาเซลเซียส ตัวเร่งปฏิกิริยาชาร์ทั้งหมดที่เตรียมได้ สามารถเร่งปฏิกิริยาการแตกตัวของทาร์จากชีวมวลในแกซิฟิเคชันด้วยไอน้ำได้ โดยทาร์จากชีวมวลเกิดการแตกตัวบนพื้นที่ผิวของตัวเร่งปฏิกิริยาชาร์กลายเป็นแก๊สเพิ่มขึ้น ส่งผลให้ร้อยละการเปลี่ยนของคาร์บอนในผลิตภัณฑ์แก๊สเพิ่มขึ้น นอกจากนี้อุณหภูมิปลดปล่อยสารระเหยที่แตกต่างกัน ส่งผลต่อองค์ประกอบของทาร์จากชีวมวล ทำให้ค่าร้อยละการเปลี่ยนของทาร์ต่างกัน โดยพบว่าที่อุณหภูมิปลดปล่อยสารระเหย 700 องศาเซลเซียส มีค่าร้อยละการเปลี่ยนของทาร์มากกว่าที่อุณหภูมิปลดปล่อยสารระเหย 800 องศาเซลเซียส เป็นผลมาจากองค์ประกอบของแนฟทาลีน ซึ่งเป็นสารประกอบแอโรแมติกที่มีเสถียรภาพสูง และพบว่ามีปริมาณมากในทาร์ที่อุณหภูมิปลดปล่อยสารระเหย 800 องศาเซลเซียส ทำให้การแตกตัวบนพื้นผิวเกิดขึ้นได้ยาก นอกจากนี้พบว่า ลักษณะทางกายภาพของตัวเร่งปฏิกิริยาชาร์ อาทิเช่น พื้นที่ผิว ขนาดรูพรุน และแร่ธาตุในตัวเร่งปฏิกิริยาชาร์ มีผลต่อความสามารถในการแตกตัวของทาร์ได้ เมื่อเปรียบเทียบชีวมวลทั้ง 2 ชนิด พบว่า องค์ประกอบของทาร์ไม่แตกต่างกันมากนัก แต่อย่างไรก็ตาม จากการทดลองนี้พบว่า ตัวเร่งปฏิกิริยาชาร์ที่เตรียมได้สามารถแตกตัวทาร์ประเภทแอโรแมติกวงเดียวที่มีออกซิเจนเป็นองค์ประกอบได้ดีกว่าทาร์ประเภทอื่น ดังนั้น ปริมาณและองค์ประกอบของทาร์จากชีวมวลที่แตกต่างกัน เป็นปัจจัยที่มีผลต่อความสามารถของตัวเร่งปฏิกิริยาในการแตกตัวของทาร์
DOI: 10.14457/cu.the.2014.742
title: ผลของการแคลไซน์โดโลไมต์ต่อไพโรไลซิสน้ำมันพืชใช้แล้ว

description: งานวิจัยนี้มีจุดประสงค์เพื่อศึกษาการเตรียมตัวเร่งปฏิกิริยาจากโดโลไมต์ด้วยวิธีทางความร้อนเพื่อใช้ในการไพโรไลซิสน้ำมันพืชใช้แล้วในเครื่องปฏิกรณ์ขนาดเล็กแบบแบตซ์ขนาด 70 มิลลิลิตร โดยใช้วิธีการออกแบบการทดลองเชิงตัวประกอบแบบแฟกทอเรียลสองระดับในการศึกษาตัวแปรที่มีผลต่อร้อยละผลได้ของผลิตภัณฑ์น้ำมัน องค์ประกอบของน้ำมัน และค่าความเป็นกรดของผลิตภัณฑ์น้ำมันที่ได้ และใช้วิธีพื้นผิวการตอบสนองในการหาภาวะที่เหมาะสมที่ให้ร้อยละผลได้ของผลิตภัณฑ์เหลวมากที่สุด โดยมีองค์ประกอบของแนฟทามากที่สุด กากน้ำมันน้อยที่สุด และมีค่าความเป็นกรดต่ำที่สุด ผลการศึกษาพบว่าตัวเร่งปฏิกิริยาที่เหมาะสมที่สุดคือตัวเร่งปฏิกิริยาโดโลไมต์ที่เตรียมได้จากการแคลไซน์ที่อุณหภูมิ 800 องศาเซลเซียสเป็นเวลา 2 ชั่วโมง เป็นตัวเร่งปฏิกิริยาที่มีองค์ประกอบของแมกนีเซียมออกไซด์และแคลเซียมออกไซด์และมีพื้นที่ผิวมากที่สุด สำหรับภาวะที่เหมาะสมในการไพโรไลซิสน้ำมันพืชใช้แล้วบนตัวเร่งปฏิกิริยาจากโดโลไมต์ คือ ที่อุณหภูมิ 450 องศาเซลเซียส ความดันแก๊สไฮโดรเจนเริ่มต้น 1 บาร์ เวลา 60 นาที และปริมาณตัวเร่งปฏิกิริยาร้อยละ 2.50 โดยน้ำหนักของน้ำมันพืชใช้แล้ว ให้ร้อยละผลได้ของผลิตภัณฑ์ของเหลวร้อยละ 55.01 โดยน้ำหนัก มีองค์ประกอบตามคาบจุดเดือดเป็นแนฟทาร้อยละ 42.00 กากน้ำมันร้อยละ 8.00 และเมื่อทดสอบค่าความเป็นกรดพบว่ามีค่าความเป็นกรด 0.50 มิลลิกรัมโพแทสเซียมไฮดรอกไซด์ต่อกรัมน้ำมัน